b'\n_START_ARTICLE_\nVaik\xc5\xb3 stovykla\n_START_PARAGRAPH_\nVaik\xc5\xb3 stovykla - vaik\xc5\xb3, paaugli\xc5\xb3 poilsio organizavimo forma; stovykla. Stovyklaujama atskirose stovyklaviet\xc4\x97se arba specialiuose stovyklavie\xc4\x8di\xc5\xb3 kompleksuose (pvz., Artekas, Ukraina).\n_START_SECTION_\nPrograma\n_START_PARAGRAPH_\nVisos stovyklos pagal savo re\xc5\xbeim\xc4\x85 gali labai skirtis. \xc4\xaeprastas aktyvumo ir poilsio ritmas (k\xc4\x97limasis, laisvalaikis, maitinimasis, poilsis, miegas). Paprastai vyksta renginiai (olimpiada, \xc5\xbeaidimai, var\xc5\xbeybos), \xc5\xa1vent\xc4\x97s (atidarymas ir u\xc5\xbedarymas, valstybin\xc4\x97s ar tautin\xc4\x97s \xc5\xa1vent\xc4\x97s), gali b\xc5\xabti rengiamos ekskursijos, i\xc5\xa1vykos, turistiniai \xc5\xbeygiai, kelion\xc4\x97s. Stovyklos gali b\xc5\xabti \xc4\xafvairi\xc5\xb3 tematini\xc5\xb3 profili\xc5\xb3: kalb\xc5\xb3 mokymo, karinio parengimo, sportin\xc4\x97s, i\xc5\xa1gyvenimo, k\xc5\xabrybin\xc4\x97s, lyderyst\xc4\x97s, muzikin\xc4\x97s ir pan.\n_START_SECTION_\nMaitinimas\n_START_PARAGRAPH_\nValgiara\xc5\xa1tis \xc4\xafvairiose stovyklose skiriasi. Paprastai stovykloje yra nuosavas vir\xc4\x97jas (kep\xc4\x97jas-konditeris). Maistas vaik\xc5\xb3 stovykloje paprastai tiekiamas bent 4 kartus (pusry\xc4\x8diai, piet\xc5\xabs, pavakariai, vakarien\xc4\x97, kartais ir antra vakarien\xc4\x97 arba naktipie\xc4\x8diai)._NEWLINE_Maistas tiekiamas \xc4\xafvairiai: gali b\xc5\xabti \xc5\xa1vedi\xc5\xa1kas stalas arba maitinimas porcijomis. Kiekviena i\xc5\xa1 \xc5\xa1i\xc5\xb3 r\xc5\xab\xc5\xa1i\xc5\xb3 turi savo pliusus ir minusus. \xc5\xa0vedi\xc5\xa1kas stalas suteikia vaikams galimyb\xc4\x99 rinktis sau tinkam\xc4\x85 maist\xc4\x85, kurio paprastai neb\xc5\xabna bendrojo (vie\xc5\xa1ojo) maitinimo atveju. Ta\xc4\x8diau vaikai da\xc5\xbenai patys negali sudaryti produkt\xc5\xb3, kuri\xc5\xb3 reikia j\xc5\xb3 aktyviai besivystan\xc4\x8diam organizmui, s\xc4\x85ra\xc5\xa1o. Tod\xc4\x97l naudingi, ta\xc4\x8diau vaikams ma\xc5\xbeiau skan\xc5\xabs patiekalai b\xc5\xabna i\xc5\xa1braukiami i\xc5\xa1 vaik\xc5\xb3 raciono stovykloje. Porcijinio meniu atveju mityba yra subalansuota ir atitinka visus standartus. Po adaptacijos laikotarpio vaikai paprastai pripranta prie tokio maitinimo, nors ir prad\xc5\xbeioje nevalgo (arba valgo tik i\xc5\xa1 dalies). \xc5\xa0vedi\xc5\xa1kas stalo kartais gali b\xc5\xabti nereikalinga prabanga, bet gali b\xc5\xabti naudojamas kai kuriais atvejais.\n_START_SECTION_\nLietuvoje\n_START_PARAGRAPH_\nLietuvoje \xc5\xbeinomos stovyklaviet\xc4\x97s - Giruliai (Klaip\xc4\x97da), Ber\xc4\x8di\xc5\xabnai, Panev\xc4\x97\xc5\xbeio rajonas (ateitinink\xc5\xb3 stovyklos). Mokyklose rengiamos dienin\xc4\x97s vasaros stovyklos.'